stanford-oval/wikipedia huggingface dataset:
Hypertrikoosi

Petrus Gonsalvus, "Karvainen mies" Joris Hoefnagelin piirros hänen teoksestaan Elementa Depicta.
Petrus Gonsalvus (1648) on ensimmäinen kirjattu hypertrikoositapaus.
Hypertrikoosi on perinnöllinen liikakarvaisuutta aiheuttava häiriö.
Historiassa esimerkkejä tapauksista on Petrus Gonsalvus (1556–1618), joka oli kokonaan paksun karvoituksen peitossa. Häntä pidettiin villi-ihmisenä ja uskottiin että hänellä on yliluonnollisia kykyjä. Hän oli vielä lapsi kun hänet siepattiin Ranskaan Henrik II:n hoviin.
Nykyaikainen tapaus on meksikolainen Larry Gomez, joka on esiintynyt sirkuksessa ja myös elokuvissa pikku rooleissa. Hänen suvussaan monilla on hypertrikoosi. Koko maailmassa on todettu viitisenkymmentä tapausta.
Aiheesta muualla

Kuvia tai muita tiedostoja aiheesta Hypertrikoosi Wikimedia Commonsissa
Miesten 10 metrin ilmapistooli ammunnan Euroopan-mestaruuskilpaissa 2007

10 m ilmapistoolilla miehet ampuvat 60 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.
Miesten ilmapistooli EM-kilpailut 2007 järjestettiin 16. maaliskuuta, Deauvillessä.
Henkilökohtainen kilpailu > Finaali

|  | Kilpailija | Kilpailija | Peruskilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Tulos | Muuta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Leonid Jekimov |  Venäjä | 588 | 10.7 | 9.5 | 10.3 | 9.2 | 10.6 | 9.7 | 10.1 | 9.3 | 9.8 | 10.1 | 99.3 | 687.3 | Poikien FEE |
|  | Mihail Nestrujev |  Venäjä | 583 | 10.3 | 10.4 | 10.4 | 9.8 | 10.1 | 10.1 | 10.5 | 10.9 | 10.3 | 10.1 | 102.9 | 685.9 |  |
|  | Vladimir Isakov |  Venäjä | 588 | 9.9 | 9.1 | 9.6 | 9.5 | 9.8 | 9.8 | 9.6 | 9.8 | 10.3 | 10.1 | 97.5 | 685.5 |  |
| 4. | Tanju Kirjakov |  Bulgaria | 586 | 9.3 | 10.8 | 9.7 | 9.1 | 10.4 | 8.7 | 9.3 | 9.9 | 10.8 | 10.3 | 98.3 | 684.3 |  |
| 5. | Wojciech Knapik |  Puola | 582 | 10.1 | 9.0 | 10.9 | 10.7 | 10.3 | 10.0 | 10.1 | 10.3 | 9.5 | 10.2 | 101.1 | 683.1 |  |
| 6. | Walter Lapeyre |  Ranska | 582 | 10.3 | 10.6 | 10.1 | 9.3 | 9.6 | 9.2 | 9.8 | 10.2 | 10.1 | 9.7 | 98.9 | 680.9 |  |
| 7. | Franck Dumoulin |  Ranska | 579 | 9.2 | 10.1 | 9.9 | 10.7 | 9.9 | 9.1 | 10.0 | 8.8 | 10.5 | 10.8 | 99.0 | 678.0 |  |
| 8. | Ivan Rybovalov |  Ukraina | 578 | 10.2 | 10.4 | 9.4 | 9.7 | 10.5 | 9.5 | 8.9 | 10.3 | 10.1 | 10.2 | 99.2 | 677.2 |  |
FEE= Finaalieuroopanennätys
Muhammad Nawaz

| Mitalit> Maa:   Pakistan.Miesten yleisurheilu.Brittiläisen imperiumin ja kansainyhteisön kisat  | Mitalit> Maa:   Pakistan.Miesten yleisurheilu.Brittiläisen imperiumin ja kansainyhteisön kisat  | Mitalit> Maa:   Pakistan.Miesten yleisurheilu.Brittiläisen imperiumin ja kansainyhteisön kisat  | Maa:   Pakistan> Miesten yleisurheilu. |
| --- | --- | --- | --- |
|  Hopeaa | Vancouver 1954 | Keihäänheitto |  |
|  Pronssia | Kingston 1966 | Keihäänheitto |  |
| Aasian kisat  | Aasian kisat  | Aasian kisat  |  |
|  Kultaa | Manila 1954 | Keihäänheitto |  |
|  Kultaa | Tokio 1958 | Keihäänheitto |  |
|  Hopeaa | Jakarta 1962 | Keihäänheitto |  |
Muhammad Nawaz (15. elokuuta 1924 Budhial – 13. toukokuuta 2004 Budhial) oli pakistanilainen yleisurheilija, joka kilpaili keihäänheitossa.
Nawaz voitti vuonna 1954 kultaa Aasian kisoista ja hopeaa Kansainyhteisön kisoissa, joissa hän heitti tuloksen 68,09. Hän osallistui Melbournen olympialaisiin 1956, joissa hän oli finaalin neljästoista. Nawaz voitti vuonna 1958 Aasian kisat toista kertaa peräkkäin tuloksellaan 69,41 metriä.
Vuonna 1960 Nawaz heitti ennätyksensä 76,39 metriä ja osallistui Rooman olympialaisiin, joissa hän jäi karsinnan 20. sijalle eikä päässyt loppukilpailuun asti. Hän sai Aasian kisoista 1962 hopeaa, jonka lisäksi hän nappasi pronssimitalin Kingstonissa pidetyistä Kansainyhteisön kisoista 1966.
Musta torni VII: Musta torni

| Musta torni> The Dark Tower |
| --- | --- |

Alkuperäisteos
Kirjailija:  Stephen King
Kansitaiteilija:  Michael Whelan
Kieli:  englanti
Genre:  fantasia, kauhu
Julkaistu:  2004
Suomennos
Suomentaja:  Kari Salminen
Kustantaja:  Tammi
Julkaistu:  2006
Ulkoasu:  sidottu
Sivumäärä:  937
ISBN:  951-31-3381-8
Sarja: Musta torni
Edeltävä:  Susannan laulu
Löydä lisää kirjojaKirjallisuuden teemasivulta
Musta torni VII: Musta torni (engl. The Dark Tower: The Dark Tower VII) on Stephen Kingin Musta torni -sarjan seitsemäs kirja. Se on kirjasarjan päätösosa ja samalla myös sivumäärältään suurin Musta torni -kirja, joka ilmestyi alkujaan vuonna 2004 ja suomennos puolestaan vuonna 2006. Vaikka kirja onkin kronologisesti viimeinen osa ja päättää kokonaan vuonna 1982 alkaneen kirjasarjan, on Stephen King kirjoittanut uuden Musta torni -kirjan nimellä Tuulen avain (The Wind Through the Keyhole), joka julkaistiin vuonna 2013.
Juoni

Kirjan alussa Susannah synnyttää Mordred Deschainin, ihmishämähäkin, joka on sekä Roland Deschainin että Purppurakuninkaan poika. Samaan aikaan Isä Callahan Jake ja Oi yrittävät selviytyä alhaismiesten ja vampyyrien ohi ja päästä Susannahin avuksi. Jake selviytyy, mutta Isä Callahan uhrautuu hänen puolestaan. Roland ja Eddie siirtyivät edellisessä osassa 70-luvulle ja tapasivat Stephen Kingin, jonka he käskivät jatkaa Mustan tornin kirjoittamista. Hoideltuaan muutamia asioita toisessa maailmassa he, Susannah, Jake ja Oi kohtaavat toisensa ja lähtevät jatkamaan matkaa kohti Mustaa tornia, jonka läheisyyden Roland tuntee. Matka ei siltikään suju mutkitta, kun Purppurakuninkaan paha mahti vaatii Rolandilta suuria uhrauksia.
Hyrkäs

Hyrkäs voi tarkoittaa seuraavia:
Hyrkäs, kylä Muhoksella
Hyrkäs, entinen rautatieseisake Muhoksella rataosalla Oulu–Kontiomäki
Hyrkäs, kylä Ruokolahdella
Janne Hyrkäs (s. 1974), rumpali
Seppo Hyrkäs (1944–2014), toimittaja ja kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyrkäs”, voi hakea sivunnimihaulla, laajalla sivunnimihaulla tai tekstihaulla.
Huone 237

| Huone 237> Room 237 |
| --- | --- |

Ohjaaja:  Rodney Ascher
Tuottaja:  Tim Kirk
Säveltäjä:   William Hutson  Jonathan Snipes 
Valmistustiedot
Valmistusmaa:  Yhdysvallat
Tuotantoyhtiö:  Highland Park Classics
Levittäjä:  IFC Films Netflix iTunes
Ensi-ilta:  2012
Kesto:  102 min
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
Huone 237 (engl. Room 237) on Rodney Ascherin vuonna 2012 tekemä dokumenttielokuva, joka käsittelee Stanley Kubrickin Hohto-elokuvan sisältöä. Elokuvaa on esitetty Suomessa useita kertoja Yle Teemalla. Elokuvassa esitetään erilaisia tulkintoja siitä, mitä Kubrick elokuvallaan alun perin tarkoitti, ja miksi Stephen King ei pitänyt siitä. Elokuvassa kerrotaan myös Jay Weidnerin salaliittoteoriasta.
Aiheesta muualla

Ihalainen, Paavo: Huone 237. Elitisti, 2012.
Eggert, Brian: Room 237 Deep Focus Review.  9.10.2019. Viitattu 2.8.2022. (englanniksi)
Tilly, Chris: Room 237 Review IGN.  26.9.2012. Viitattu 2.8.2022. (englanniksi)
Spall, Owen Van: Room 237 Eye For Film.  24.10.2012. Viitattu 2.8.2022. (englanniksi)
Hyrkkö

Hyrkkö on suomalainen sukunimi, joka on muun muassa seuraavilla henkilöillä:
Eeri Hyrkkö (1922–2022), maanviljelysneuvos ja poliitikko
Saara Hyrkkö (s. 1987), kansanedustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hypertermofiili

Hypertermofiili on eliö, joka elää ja lisääntyy jatkuvasti huomattavan kuumissa olosuhteissa. Hypertermofilian alarajana pidetään yleensä +60 °C, jolloin tavanomaisten eliöiden proteiinit ovat jo denaturoituneet. Useimmat hypertermofiilit viihtyvät ja lisääntyvät parhaiten yli +80 °C lämpötilassa. Hypertermofiilisyys on eräs ekstremofilian päätyypeistä.
Ensimmäiset hypertermofiiliset eliöt löysi Thomas Dale Brock vuonna 1969 tutkiessaan Yellowstonen kansallispuiston kuumia lähteitä ja havaitsi noin +70 °C lämpötilassa viihtyvän bakteerin, joka sai nimen Thermus aquaticus. Hypertermofiilejä esiintyy kuumissa lähteissä, vulkaanisissa mutalähteissä, fumaroleissa, öljyesiintymissä sekä valtamerten pohjissa hydrotermisten lähteiden ympäristössä. Riittävän syvällä veden paine nostaa veden kiehumispistettä, joten näissä ympäristöissä eliöt saattavat kohdata jopa yli +100 °C lämpötilassa olevaa vettä. Useimmat lajeista ovat kemolitotrofeja, joiden hiilen lähteenä toimii hiilidioksidi ja tarvittava energia tulee epäorgaanisten yhdisteiden hapetusreaktioista, mutta joukossa on myös heterotrofeja. Jotkin lajit käyttävät aineenvaihdunnassaan happea, mutta ne ovat ns. mikroaerofiilejä eli sietävät vain vähäisiä happipitoisuuksia. Suurin osa tunnetuista hypertermofiileistä on arkeoneja, mutta piirre esiintyy myös muutamilla bakteereilla. Hypertermofiilisten eliöiden luokittelu perustuu etenkin 16S rRNA:n sekvensointiin.
Eräät hydrotermisten lähteiden yhteydessä kasvavat mikrobit eivät selviydy lainkaan alle +90 °C lämpötilassa. Erityisesti nimellä Strain 121 tunnettu viljelmä lisääntyi kaksinkertaiseksi yhdessä vuorokaudessa, kun sitä pidettiin autoklaavissa +121 °C lämpötilassa ja Methanopyrus kandleri -arkeoni kykenee kasvamaan vielä +122 °C lämpötilassa.
Aiheesta muualla

Thomas D. Brock (1969) "Thermus aquaticus gen. n. and sp. n., a nonsporulating extreme thermophile" Kuvaus ensimmäisestä hypertermofiilistä (englanniksi)
Jess Harnell

| Jess Harnell |
| --- | --- |
 Jess Harnell vuonna 2011.
Henkilötiedot
Koko nimi:  Jess Q. Harnell
Syntynyt: 23. joulukuuta 1963 (ikä 60) Teaneck, New Jersey, Yhdysvallat
Näyttelijä
Aktiivisena:  1991–
Merkittävät roolit:  Wakko Warner (Animaaniset) Captain Hero (Drawn Together) Crash Bandicoot (Crash Tag Team Racing, Crash of the Titans, Crash: Mind over Mutant) Spyro (Spyro: A Hero's Tail) Ironhide (Transformers)
Aiheesta muualla
www.freewebs.com/jessharnell
IMDb 
Jess Q. Harnell (s. 23. joulukuuta 1963 Teaneck, New Jersey, Yhdysvallat) on yhdysvaltalainen ääninäyttelijä. Hän sai vuonna 2006 Daytime Emmy -ehdokkuuden.
Elämäkerta

Harnell syntyi New Jerseyssä, josta hän muutti Kaliforniaan kymmenvuotiaana. Harnell tiesi nuorena haluavansa tulla esiintyjäksi, mutta ei unelmoinut tekevänsä ääninäyttelemistä työkseen. Hän toimi aluksi rocklaulajana ja teki useita keikkoja studiovokalistina ja imitaattorina. Harnell osaa imitoida yli 150 julkisuuden henkilön ääniä niin laulaen kuin puhuen. Listaan mahtuvat muun muassa Albert Brooks, Ozzy Osbourne, Elvis Presley, The Beatlesin jäsenet, Steve Perry, Willie Nelson, Pee-Wee Herman ja Rodney Dangerfield.
Elämäkerta > Ura

Ääninäyttelemisen pariin Harnell päätyi äänittäessään mainosta laulamalla, jonka myötä eräs ohjaaja kehotti häntä kokeilemaan ääninäyttelemistä. Harnell aloitti tekemällä imitointeja mainoksiin studiovokalistin ohella ja sai pian kutsun Disneylta, joka tarvitsi laulajaa Splash Mountain huvipuistolaitteeseen, jonka aikana soi laulu ”Song of the South”. Vuonna 1991 Harnell teki ensimmäisen ääniroolinsa animaatioon Varjoankka. Hänet palkattiin esittämään ilkeää avaruusolentoa Bleebia. Harnell sai päivää ennen koe-esiintymistä käsikirjoituksen hahmoa varten. Hän valvoi koko yön luodessaan hahmolle eri ääniä, jolta se mahdollisesti voisi kuulostaa. Loppujen lopuksi Harnell loi 60 eri ääntä Bleebille. Saapuessaan äänityssessioon hän esitteli itsensä sarjan ääniohjaajalle Ginny McSwainille ja kertoi kehittäneensä muutamia ideoita siitä, miten esittää hahmoa. Hän oli nauhoittanut ne kasetille ja kun McSwain oli kuullut ensimmäisestä näytteestä kaksi lausetta, hän kertoi sen olevan sopiva ääni hahmolle. Tämä sai Harnellin ajattelemaan miettiessään turhan paljon yhden hahmon ääntä ja luotti enemmän itseensä myöhemmissä koe-esiintymisissä.
Harnell tuli tunnetuksi Animaaniset-sarjan hahmon Wakko Warnerin ääniroolista, josta hän kertoi hahmon äänen perustuvan John Lennoniin, jota Harnell myöhemmin äänsi Ringo Starrin äänellä, nähtyään miten pieni Wakko-hahmo oli. Ennen Wakkon roolia Harnellilla ei ollut vielä kunnolla kokemusta ääninäyttelemisestä. Animaanisten jälkeen hän on ollut uransa aikana monessa piirretyssä ja videopeleissä mukana, kuten Prätkähiiret, Duck Dodgers, The Grim Adventures of Billy & Mandy, Äly ja Väläys, Ben 10 sekä Pet Alien, josta Harnell sai Daytime Emmy -ehdokkuuden vuonna 2006. Hän on myös ollut vuodesta 2002 lähtien mukana radio-ohjelmassa Adventures in Odyssey, jossa hän on Bennett Charlesin ja Wooton Bassettin ääninä. Vuosina 2011–2012 Harnell teki sivurooleja The Cleveland Show -piirrossarjaan, jossa hän pääosin toimi Timin äänenä ja imitoi muun muassa Ben Stilleriä jaksossa ”Skip Day”.
Videopeleissä Harnellin kenties tunnetuin ääniroolinsa on Crash Bandicoot. Hän oli myös Transformers-elokuvassa ainut ääninäyttelijä, joka teki kaksi roolia. Lisäksi Harnell on toiminut muun muassa Cartoon Network- sekä Kids WB -kanavien mainosspiikkerinä. Hän teki ensimmäisen näytelmäroolinsa elokuvassa Särkyneiden unelmien katu ja toisen elokuvassa Comic Book: The Movie näyttelemällä kameramies Rickyä.
Aiheesta muualla

Voice Chasers (Arkistoitu – Internet Archive)
Anime News Network
TV.com (Arkistoitu – Internet Archive)
New York Times.com
Hyrräpäät

| Hyrräpäät> Twirlywoos |
| --- | --- |
Tyyli:  lastenohjelma animaatio
Kestoaika:  11 minuuttia
Luoja(t):  DHX Media Ragdoll Productions
Alkuperämaa:  Iso-Britannia
Verkko:   BBC (CBeebies)  Yle TV2
Esitetty:  23.2.2015 (Iso-Britannia) 10.1.2016 (Suomi) – jatkuu edelleen
Tuotantokausia:  2
Jaksoja:  70
Ikäraja:  
Palkinnot
Voitetut:  Royal Television Society North-West Animation Award 2015
Aiheesta muualla
IMDb 
Hyrräpäät (engl. Twirlywoos) on brittiläinen DHX Median ja muun muassa Teletapeista tunnetun Ragdoll Productionsin tuottama pienille lapsille suunnattu animaatio-ohjelma, jonka ensiesitys BBC:n CBeebies-kanavalla Isossa-Britanniassa tapahtui helmikuussa 2015. Suomessa Hyrräpäitä alettiin näyttää tammikuussa 2016 Yle TV2:n toimesta.
Hyrräpäät, eli Suuri Huu (GreatBigHoo), Tuutiluu (Toodloo), Tikitii (Chickedy) ja Tik (Chick), ovat linnun kaltaisia olentoja, jotka elävät suurella punaisella laivalla. Välillä laivan torvi toitottaa, jolloin Hyrräpäiden pääsulista muuttuu propellit, joilla ne lentävät oikeaan maailmaan. Maailmassa ne löytävät ja oppivat uusia asioita. Hyrräpäiden tarkoituksena onkin opettaa jokaisessa jaksossa lapsille joku käsite. Ohjelmassa esiintyy myös viides linnun kaltainen olento, Kukkuu (Peekaboo), joka on hyvin arka.
Hyrräpäiden kertojana toimii alkuperäisessä versiossa Linda Bassett ja suomenkielisessä versiossa Minna Tasanto. Muissa suomenkielisissä äänirooleissa ovat Bruno Lähteenmäki ja Joonathan Kettunen.
Britanniassa on paljon erilaisia Hyrräpäät-oheistuotteita, kuten leluja. Helmikuussa 2016 siellä alkoi ilmestyä Hyrräpäät-aikakauslehti.
Muhammad Qamar Ibrahim

| Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Maa:   Pakistan> Miesten maahockey. |
| --- | --- | --- | --- |
|  Pronssia | Barcelona 1992 | Maahockey |  |
Muhammad Qamar Ibrahim (s. 14. tammikuuta 1968 Karachi) on pakistanilainen entinen maahockeypelaaja ja olympiamitalisti. Hän edusti seuratasolla karachilaista PIAa. Ibrahim on toiminut peliuransa jälkeen Pakistanin nuorten maajoukkueen valmentajana.
Ibrahim osallistui olympialaisiin kahdesti, vuosina 1988 ja 1992. Pakistan sijoittui Soulin kisoissa 1988 viidenneksi, ja Ibrahim teki pelaamissaan seitsemässä ottelussa kaksi maalia. Hän teki vuonna 1992 Barcelonassa maalin pronssiottelussa, jossa Pakistan kaatoi Alankomaat maalein 4–3.
Muedan piiri

| Muedan piiri Distrito de Mueda |
| --- | --- |
 Muedan piirin sijainti Mosambikissa.
 Koordinaatit: 11.6625°S, 39.5621°E 
Valtio:  Mosambik
Maakunta:  Cabo Delgado
Hallinto:  
 – hallinnollinen keskus:  Mueda
 – johtaja:  Leôncio Julai 
Pinta-ala:  14 150 km²
Väkiluku (2020)  (ennuste):  190 082
Muedan piiri (port. Distrito de Mueda) on Mosambikin pohjoisosassa Cabo Delgadon maakunnassa sijaitseva piiri, Mosambikin toisen tason aluehallinnollinen alue. Piirin hallintokeskus on Muedain kaupunki (Vila de Mueda), joka sijaitsee linnuntietä 177 kilometriä kilometriä maakuntakeskus Pembasta luoteeseen.
Piiri rajoittuu idässä Nangaden, Mocímboa da Praian ja Muidumben piireihin, etelässä Melucon ja Montepuezin piireihin, lännessä Niassan maakunnan Meculan piiriin sekä pohjoisessa Rovumajokea seuraavaan Tansanian valtion ja sen Mtwaran alueen rajaan.
Piirin pinta-ala on 14 150 neliökilometriä (19,2 % maakunnan pinta-alasta), joissain aiemmissa lähteissä tosin 11 345 km² (2005, 2011). Paikallistasolla piiri jakautui viiteen hallinto-alueeseen (port. postos administrativos, P.A): P.A de Chapa, P.A de Imbuho, P.A de Mueda, P.A Negomano ja P.A de Ngaba (N'gaba). Hallintoalueet jaetaan edelleen paikkakuntiin (localidades).
Mosambikin tilastoviranomaisen ennuste vuoden 2020 väkiluvuksi oli 190 082. Vuonna 1997 piirin väkiluku oli  98 654, 2007 asukkaita oli 113 742 ja vuonna 2017 jo 170 347. Väestöstä lukutaidottomia on 81 prosenttia (1997), naiset selvästi useammin kuin miehet.  Väestön enemmistön äidinkieli on makua (emakuwa). Mosambikin virallista kieltä portugalia puhui vain 18,2 prosenttia väestöstä, miehet kaksi kertaa naisia useammin (1997).
Aiheesta muualla

Distrito de Mueda (maakunnan sivustolla) (portugaliksi) (cabodelgado.gov.mz)
Hyrrokkin

| Hyrrokkin |
| --- | --- |

Löytäminen
Löytäjät:  S. S. Sheppard, D. C. Jewitt, J. Kleyna
Löytöaika:  12. joulukuuta 2004
Kiertoradan ominaisuudet
Planeetta:  Saturnus
Keskietäisyys:  18 400 000 km
Eksentrisyys:  0.3288
Kiertoaika:  931.79 d
Inklinaatio:  173.343°
Fyysiset ominaisuudet
Päiväntasaajan halkaisija:  ~6 km
Keskitiheys:  2.3 g/cm3
Albedo:  0.04
Hyrrokkin on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla.
Hyrrokkinia kutsuttiin aluksi nimellä S/2004 S19. Kuun nimi tulee skandinaavien mytologiasta, jossa Hyrrokkin-jättiläinen työntää yksinään Balderin valtavan hautajaislaivan merille, kun jumalatkaan eivät siihen pystyneet.
Michael Cammalleri

| Michael Cammalleri |
| --- | --- |

Henkilötiedot
Syntynyt: 8. kesäkuuta 1982 (ikä 42) Richmond Hill, Ontario
Kansalaisuus:   Kanada
Jääkiekkoilija
Lempinimi:  Mike
Pelipaikka:  keskushyökkääjä
Maila:  vasen
Pituus:  175 cm
Paino:  82 kg
Pelaajaura
Pääsarjaura:  2002–2018
Seurat:  Los Angeles Kings Calgary Flames Montreal Canadiens New Jersey Devils   Edmonton Oilers
NHL-varaus:  49. varaus, 2001 Los Angeles Kings
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2007 | jääkiekko |  |
Cammalleri Kingsin harjoituksissa.
Michael "Mike" Cammalleri (s. 8. kesäkuuta 1982 Richmond Hill, Ontario) on kanadalainen uransa lopettanut jääkiekkoilija. Hänen pelipaikkansa oli laitahyökkääjä.
Ura

Mike Cammalleri siirtyi 17-vuotiaana Kanadan juniorisarjoista Yhdysvaltojen yliopistosarjaan NCAA:han. Toisella kaudellaan NCAA:ssa hän keräsi 61 tehopistettä 42 ottelussa. Kesällä 2001 Los Angeles Kings varasi hänet NHL:n varaustilaisuuden toisella kierroksella. Seuraavana kautena Cammalleri pelasi loukkaantumisten vuoksi alle puolet kaudesta mutta teki kuitenkin 43 pistettä.
Cammallerin yliopistoura jäi kolmen kauden mittaiseksi, kun Los Angeles Kings teki hänen kanssaan tulokassopimuksen kesällä 2002. Hän pelasi ensimmäisellä NHL-kaudellaan 28 ottelua. Kingsin farmijoukkueessa Manchester Monarchsissa Cammalleri pelasi tuolla kaudella 13 ottelua. Toisella ammattilaiskaudellaan Cammalleri pelasi puolet kaudesta AHL:ssä ja puolet NHL:ssä. Farmijoukkueessa hän teki keskimäärin lähes pisteen ottelua kohden. Lopullisen läpimurron AHL:ssä hän teki NHL:n työsulkukaudella 2004–2005, jolloin hän teki 109 pistettä 79 ottelussa.
NHL:ssä Cammalleri teki kaudella 2005–2006 55 pistettä 80 ottelussa. Seuraavalla kaudella hän rikkoi 30 maalin rajan ensimmäistä kertaa urallaan ja kokosi yhteensä 80 pistettä. Kaudella 2007–2008 Cammalleri pelasi loukkaantumisten takia vain 63 ottelua mutta teki niissäkin 46 tehopistettä.
Kaudeksi 2008–2009 Cammalleri siirtyi Los Angelesista Calgary Flamesiin varausvuoroja vastaan. Calgaryssä hän pelasi uransa parhaan kauden ja teki 82 pistettä. Hän oli Calgaryn toiseksi paras pistemies, viimeisteli kauden aikana 19 ylivoimamaalia ja oli koko NHL:n ylivoimamaalitilaston toiseksi paras. Yhden Calgary-kauden jälkeen kesällä 2009 hän allekirjoitti viiden vuoden sopimuksen Montreal Canadiensin kanssa.  Montrealissa hän teki kahden ja puolen kauden aikana yhteensä 119 pistettä 170 ottelussa. Montreal myi hänet takaisin Calgary Flamesiin tammikuussa 2012, poikkeuksellisesti kesken ottelun.
Aiheesta muualla

Michael Cammalleri Elite Prospects. Everysport Media Group AB. (englanniksi)
Michael Cammalleri The Internet Hockey Databasessa (englanniksi)
Cammalleri jatkoaika.com sivustolla
Minsk-1

Minsk-1 eli Minskin vanha lentoasema (IATA: MHP, ICAO: UMMM) on Valko-Venäjän pääkaupunki Minskin eteläosissa sijaitseva, nyt jo vähemmälle käytölle jäänyt lentoasema. Asema on avattu vuonna 1933. Lentoaseman nykyinen asemarakennus on arkkitehtien A. P. Voinov (1902–1987) ja G. Zaborski (1909–1999) suunnittelema. Se rakennettiin vuosina 1946–1956 ja valmistui tammikuussa 1958. Lentoasemalla on yksi 2 000 metriä pitkä kiitotie.
Lentokentältä lennettiin vielä 2012 sekä Valko-Venäjän sisäisiä lentoja ja kansainvälisiä lentoja; kentälle lensi esimerkiksi Gomelavia  ja UTair, mutta ainakin jälkimmäisen reittiliikenne Minsk-1:lle loppui syksyllä 2012. Vuonna 1982 valmistunut Minsk-2 eli Minskin kansallinen lentoasema on Minskin nykyinen päälentoasema ja lentotoiminta on miltei täysin siirtynyt sinne.
Minsk-1 lentokenttäalueen käyttötarkoitus on muuttumassa. Jo vuonna 2006 esitettiin alueen muuttamista Minskin uudeksi liikekeskukseksi pilvenpiirtäjineen. Hankealueen investoinneiksi arvioitiin nousukaudella jopa 30 miljardia dollaria, myöhemmin 5 miljardia dollaria. Lentokenttäalueelle oli määrä tulla myös asuin- ja toimistorakennuksia. Alkuperäinen hankekehittäjä, venäläinen Itera Group esitti myöhemmin, taantuman yhä jatkuessa tilaajalle epäilynsä laskelmiensa mukaan kannattamattomaksi muuttuneesta hankkeesta, jolloin projekti siirrettiin heiltä pois alkuvuonna 2012.
Aiheesta muualla

Kuvia tai muita tiedostoja aiheesta Minsk-1 Wikimedia Commonsissa
Kotisivut (venäjäksi) (airportminsk1.by)
Julkisesta liikenteestä Valko-Venäjän lentokentille (englanniksi)
Valko-Venäjän lentokentistä (Arkistoitu – Internet Archive) (englanniksi)
Vip-palvelusta Minsk-1 kentällä[vanhentunut linkki] (englanniksi)
METAR lentosäähavainto ja TAF lentosääennuste Minsk-1 lentoasemalle (UMMM) (englanniksi)
Valkovenäläinen sääennuste Minskiin (venäjäksi) (pogoda.by)
Huonearaliat

| Huonearaliat |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Apiales
Heimo::  Araliakasvit Araliaceae
Suku::  Huonearaliat Fatsia  Decne. & Planch.
Katso myös
   Huonearaliat Commonsissa 
Infobox OKNimi-testi OK: 
Huonearaliat (Fatsia) on araliakasveihin kuuluva kasvisuku. Suvussa on kolme lajia, jotka kasvavat alkuperäisinä Japanissa, Koreassa ja Taiwanissa. Ne ovat ainavihantia pensaita tai pieni puita. Huonearaliaa (Fatsia japonica) käytetään huonekasvina.
Aiheesta muualla

Finto: Kassu – Kasvien suomenkieliset nimet: Fatsia